সরদার স্যার হাসতে হাসতে বললেন, আমি বলি, দিস ওয়াজ কন্ট্রিবিউশন, নাইনটিনথ সেঞ্চুরিতে রামমোহন বাংলাভাষাকে ইন্ট্রোডিউস করেছেন, ডেভেলাপমেন্ট এনেছেন। প্রফেসর রাজ্জাক আমাদের কাছে ছিলেন অ্যাট্রাকশন, কারণ তিনি যে কোনো বিষয়ে নিজস্ব মত দিতে পারতেন। তা কেউ পছন্দ করুক আর না করুক! বিরুদ্ধ মতও তিনি গুছাইয়া সুন্দরভাবে পরিবেশন করতেন। কী অসাধারণ ক্ষমতায় সব বিষয়ে প্রবেশ করতেন, তাঁর মধ্যে পাণ্ডিত্যের ছাপ পাওয়া যেত। লোকটার কাছে গেলে পরে ভালো ভালো কথা শোনা যেত।